વધુમાં કોંગ્રેસમાં 2012ની ચૂંટણીમાં હારેલા નેતાઓને પણ ફરીથી આ ઉમેદવારીમાં તક આપવામાં આવી છે. ઉલ્લેખનીય છે કે શક્તિસિંહ ગોહિલ 2012માં ભાવનગર રૂરલથી હાર્યા હતા. જે બાદ તેમણે પેટા ચૂંટણીમાં કચ્છના અબડાસાથી જીત મેળવી હતી. અને હવે તે માંડવી પરથી લડશે. વધુમાં અંજારના વી.કે હુમ્બલ અને મોરબીના કાંતિ અમૃતિયા પણ 2012ની ચૂંટણી હાર્યા હતા તેમ છતાં પાર્ટીએ તેમને વધુ એક તક આપી છે. પોરબંદરમાં પણ 2012માં અર્જૂન મોઢવાડિયા હાર્યા હતા તેમ છતાં આ વખતે તેમને ફરી મોકો આપ્યો છે.